Гаворачы пра дзейнасць разведак суседніх краін, Вакульчык адзначыў: Выклікаюць здзіўленне агрэсіўныя метады работы літоўскіх спецслужбаў, у тым ліку мэтанакіраваныя правакацыі, якія ў цывілізаваным свеце засталіся ў мінулым. Пра гэта, напэўна, можна было б і не казаць, калі б аб`ектамі гэтых правакацый не рабіліся нашы грамадзяне, якія наведваюць суседнюю дзяржаву як турысты або па службовых пытаннях, нашы грамадзяне, якія маюць там сваякоў або сяброў, камерцыйныя інтарэсы. Вядома ж, гэта недапушчальна. І наўрад ці спрыяе ўмацаванню і развіццю адносін. Асабліва з улікам той акалічнасці, што беларускі транзіт істотна папаўняе бюджэт Літвы.